বিহুৰ বতৰতো নিৰ্বাচনী প্ৰচাৰ অব্যাহত ৰখা মুখ্য মন্ত্ৰী সৰ্বানন্দ সোণোৱালৰ আজিৰ এখন সভা বাতিল কৰিব লগীয়া হয় প্ৰকৃতিৰ ৰোষৰ বাবে। হাইলাকান্দিৰ কাটলিচেৰা বিধানসভাৰ সমষ্টিৰ অন্তৰ্গত বৰ্নাপুৰ চাহ বাগিচাত অনুষ্ঠিত হ'ব লগীয়া সভাখনত সোণোৱাল ১০ বজাত উপস্থিত হোৱাৰ আছিল।
কি্ন্তু সভাৰ প্ৰাক মুহূৰ্তত অহা এজাক ধুমুহাই সভাৰ বাবে নিৰ্মাণ কৰা মণ্ডপকে ধৰি সমস্তবোৰ তচনচ কৰি পেলায়।
প্ৰকৃতিৰ ৰোষৰ পিছত সভাৰ স্থান পৰিদৰ্শন কৰি বিজেপিৰ স্থানীয় আয়োজকসকলে মুখ্য মন্ত্ৰীৰ কাৰ্য্যসূচীৰ দায়িত্বত থকা বিষয়ববীয়াৰ সৈতে আলোচনা কৰে আৰু সভাখন বাতিল কৰে।
ইপিনে শিলচৰতো আজি পুৱাই অহা এজাক বিধ্বংসী ধুমুহাৰ ফলত আৰক্ষীৰ এটা অস্থায়ী শিবিৰ ভাগি পৰে। পেৰেড গ্ৰাউণ্ডত স্থাপন কৰা অস্থায়ী শিবিৰটোৰ ভিতৰত সেই সময়ত থকা কেইবাজনো জোৱানৰ প্ৰাণ কথমপি ৰক্ষা পৰে।
জানিব পৰামতে, নিৰ্বাচনত নিয়োজিত আৰক্ষী জোৱানসকলক এই শিবিৰত ৰখা হৈছিল। কিন্তু নিম্নমানৰ সামগ্ৰীৰে নিৰ্মাণ কৰা বুলি অভিযোগ উঠা শিবিৰটো আজি ভাগি পৰাত ক্ষুভিত হৈছে জোৱানসকল। ঘটনাটোত তেওঁলোকৰ বহুতো সা-সমগ্ৰী নষ্ট হয়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
